

# JÕELÄHTME VALLAVALITSUS

Transpordiamet 21.02.2025 nr 6-4/1152

**Jõesuu küla Jõesuu tee 47 maaüksuse detailplaneering**

Informeerime Teid, et Jõelähtme Vallavolikogu võttis 16.01.2025 vastu otsuse nr 225 „Jõesuu küla Jõesuu tee 47 maaüksuse detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine”.

Planeeritav hoonestamata Jõesuu tee 47 (katastritunnusega 24505:008:0230) maaüksus paikneb endise Jõesuu aiandusühistu territooriumil. Ligikaudu 50 krundiks jaotatud Jõesuu aiandusühistu asub Jõesuu küla tiheasustusalas, Jägala jõe ja riigitee vahelisel alal. Juurdepääs planeeritavale maaüksusele toimub mahasõiduga riigiteelt 11262 Ruu-Ihasalu teelt Jõesuu ühistu maaüksusel (24505:008:0001) kulgeva eratee kaudu.

Algatatava detailplaneeringu koostamise eesmärgiks on Jõesuu tee 47 maaüksusele ehitusõiguse määramine üksikelamu ja abihoonete rajamiseks, hoonestustingimuste täpsustamine, juurdepääsu ja tehnovarustuse lahendamine ning keskkonnatingimuste seadmine planeeringuga kavandatu elluviimiseks. Planeeritava ala suuruseks on määratud ca 900 m².

Üldplaneeringut muutva detailplaneeringu keskkonnamõju strateegilise hindamise (edaspidi KSH) vajaduse tuvastamiseks viidi läbi keskkonnamõju hindamise ja keskkonnajuhtimissüsteemi seaduse § 33 lõigetes 3–5 esitatud kriteeriumitel põhinev eelhindamine, mille kohaselt KSH läbiviimine detailplaneeringu koostamisel ei ole eeldatavalt vajalik, kuna planeeritava tegevusega ei kaasne eeldatavalt olulist keskkonnamõju. Kui detailplaneeringu koostamise käigus selgub KSH vajadus, tuleb algatada KSH koostamine. Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

gerli@joelahtme.ee